

Općina Doboj Istok

**INFORMACIJA O REZULTATIMA ANKETE O ZADOVOLJSTVU GRAĐANA RADOM OPĆINSKOG VIJEĆA DOBOJ ISTOK**

Doboj Istok, februar 2024 godine

Uvod

Općina Doboj Istok je u januaru 2024 godine provela anketiranje građana sa ciljem procjene stepena zadovoljstva radom Općinskog vijeća Doboj Istok. Jedan dio ankete se odnosio na prijedloge za unapređenje rada Općinskog vijeća gdje su građani mogli predlagati i inicirati poboljšanja u radu OV.

Svrha ankete je dobiti povratne informacije od strane građana o zadovoljstvu radom i pronalaženju adekvatnih mehanizama koje je potrebno uspostaviti u svrhu poboljšanja rada Općinskog vijeća.

U anketi je učestvovalo 300 građana. Provedena je putem anketara, direktnim ispitivanjem i unosom u anketni listić. U anketi su učestvovali srazmjerno građani iz svih pet mjesnih zajednica: Klokotnica, Brijesnica Velika, Brijesnica Mala, Stanić Rijeka i Lukavica Rijeka.

Anketa je sadržavala 14 pitanja plus pojedinačni prijedlozi za unapređenje rada Općinskog vijeća. Podaci iz istraživanja su predstavljeni brojčano, procentualno i grafički.

REZULTATI ANKETE O ZADOVOLJSTVU GRAĐANA RADOM OPĆINSKOG VIJEĆA DOBOJ ISTOK

1. Broj učesnika anketiranja: 300
2. Pol anketiranih

|  |  |  |
| --- | --- | --- |
| Ponuđeni odgovor | Ukupno | Procenat |
| Muški | 133 | 44,33% |
| Ženski | 167 | 55,67% |
| Ukupno | 300 | 100% |

1. Dob anketiranih

|  |  |  |
| --- | --- | --- |
| Ponuđeni odgovor | Ukupno | Procenat |
| 18-35 | 65 | 21,67% |
| 36-55 | 160 | 53,33% |
| Preko 55 | 75 | 25,00 % |
| Ukupno | 300 | 100% |

1. Anketirani stanuje

|  |  |  |
| --- | --- | --- |
| Ponuđeni odgovor | Ukupno | Procenat |
| Urbano područje | 101 | 33,67% |
| Ruralno područje | 199 | 66,33% |
| Ukupno | 300 | 100% |

**P.1. Koliko ste upoznati sa radom Općinskog vijeća?**

|  |  |  |
| --- | --- | --- |
| Ponuđeni odgovor | Ukupno | Procenat |
| Vrlo dobro | 59 | 19,67% |
| Dobro | 175 | 58,33% |
| Nisam upoznat | 66 | 22,00% |
| Ukupno | 300 | 100 % |

**P.2. Kako bi ste ocijenili dostupnost informacija o radu Općinskog vijeća**

|  |  |  |
| --- | --- | --- |
| Ponuđeni odgovor | Ukupno | Procenat |
| Vrlo dobro | 64 | 21,33% |
| Dobro | 167 | 55,67% |
| Nisam upoznat/a | 54 | 18,00% |
| Nisam zainteresovan/a | 15 | 5,00% |
| Ukupno | 300 | 100 % |

**P.3. Da li vam je poznato ko su vijećnici u Općinskom vijeću?**

|  |  |  |
| --- | --- | --- |
| Ponuđeni odgovor | Ukupno | Procenat |
| DA | 245 | 81,67% |
| NE | 55 | 18,33% |
| Ukupno | 300 | 100 % |

**P.4. Da li vam je poznato ko su vijećnici iz vaše mjesne zajednice?**

|  |  |  |
| --- | --- | --- |
| Ponuđeni odgovor | Ukupno | Procenat |
| DA | 261 | 87,00% |
| NE | 39 | 13,00% |
| Ukupno | 300 | 100 % |

**P.5. Da li ste kad stupili u kontakt sa vijećnikom?**

|  |  |  |
| --- | --- | --- |
| Ponuđeni odgovor | Ukupno | Procenat |
| DA | 201 | 67,00% |
| NE | 99 | 33,00% |
| Ukupno | 300 | 100 % |

**P.6. Da li ste lako stupili u kontakt sa vijećnikom?**

|  |  |  |
| --- | --- | --- |
| Ponuđeni odgovor | Ukupno | Procenat |
| DA | 217 | 72,33% |
| NE | 83 | 27,67% |
| Ukupno | 300 | 100 % |

**P.7. Kako ocjenjujete rad Općinskog vijeća – vijećnika ?**

|  |  |  |
| --- | --- | --- |
| Ponuđeni odgovor | Ukupno | Procenat |
| Vrlo zadovoljni | 53 | 17,67% |
| Zadovoljni | 159 | 53,00% |
| Neutralni | 46 | 15,33% |
| Nezadovoljni | 24 | 8,00% |
| Vrlo nezadovoljni | 11 | 3,67% |
| Ne zna | 7 | 2,33% |
| Ukupno | 300 | 100 % |

**P.8. Da li smatrate da Općinsko vijeće donosi odluke u interesu građana?**

|  |  |  |
| --- | --- | --- |
| Ponuđeni odgovor | Ukupno | Procenat |
| DA | 226 | 75,33% |
| NE | 74 | 24,67% |
| Ukupno | 300 | 100 % |

**P.9. Koji segment rada Općinskog vijeća treba unaprijediti?**

|  |  |  |
| --- | --- | --- |
| Ponuđeni odgovor | Ukupno | Procenat |
| Transparentnost u radu | 93 | 31,00% |
| Kvalitet donesenih odluka | 103 | 34,33% |
| Komunikacija sa građanima | 104 | 34,67% |
| Ukupno | 300 | 100 % |

**P.10. Koje mehanizme komunikacije između vijećnika i građana je potrebno uspostaviti ili koristiti?**

|  |  |  |
| --- | --- | --- |
| **Ponuđeni odgovor** | **Ukupno** | **Procenat** |
| Direktan prijenos sjednica OV putem lokalnih TV I radio stanica | 10 | 3,33% |
| Redovni sastanci vijećnika sa građanima u Općinskom vijeću | 41 | 13,67% |
| Redovni sastanci vijećnika sa građanima u mjesnim zajednicama | 169 | 56,33% |
| Redovni termini za komunikaciju predsjednika OV sa građanima | 47 | 15,67% |
| Internet komunikacija između građana I vijećnika | 33 | 11,00% |
| Ukupno | 300 | 100 % |

1. **Prijedlozi za unapređenje rada Općinskog vijeća:**

* Redovna obuka vijećnika
* Nagrađivanje vijećnika koji imaju više diskusija I inicijativa
* Uvesti redovan termin sat za građane u kojima će se direktno odgovarati građanima na postavljena pitanja
* Kažnjavati vijećnike koji nisu redovni na sastancima općinskog vijeća
* U donošenju odluka ne treba gledati stranačku pripadnost I interese nego cjelokupnu dobit za građane
* Upoznavanje građana sa strateškim dokumentima i usvojenim razvojnim planovima
* Koristiti više web stranicu za postavljanje pitanja vijećnicima
* Organizovati redovne sastanke vijećnika i građana u mjesnim zajednicama
* Organizovati TV prijenos sjednica
* Smanjiti paušale
* Da se građanima podnese godišnji izvještaj o radu Općinskog vijeća sa svim inicijativama, prijedlozima, diskusijama pojedinačno za svakog vijećnika.

**Zaključak istraživanja:**

**Radni tim MEG II zajedno sa predstavnicima Općinske službe za poduzetništvo i financije i predstavnicima Općinske službe za društvene djelatnosti analizirao je rezultate ankete o zadovoljstvu građana radom Općinskog vijeća I sastavio sljedeće zaključke:**

* **U anketi su zastupljena oba pola čime je ispoštovana polna jednakost**
* **Najviše je anketirano građana dobi od 35 do 65 godina zato što je ta populacija najbrojnija**
* **Anketom su obuhvaćena sva područja u svih pet mjesnih zajednica pazeći na urbani dio ( centri naselja i domaćinstva uz putne komunikacije) i ruralni dio ( građani koji žive u brdnim naseljima)**
* **Po pitanju broj 1 više od 75% ispitanika je upoznato sa radom općinskog vijeća .**
* **Po pitanju broj 2. većina anketiranih ima dostupnost informacija o radu općinskog vijeća putem izvještaja na web stranici I ličnim kontaktima sa vijećnicima.**
* **Po pitanju broj 3. i 4. većina ispitanika zna ko su vijećnici u Općinskom vijeću općine Doboj Istok i ko su vijećnici iz njihovih mjesnih zajednica što zaključujemo da postoji solidna informisanost i saradnja građana i općinskih vijećnika**
* **Po pitanju broj 5. i 6. većina anketiranih je stupila u kontakt sa vijećnicima i to na lagan način što možemo zaključiti da u općini Doboj Istok postoji transparentan politički aktivizam**
* **Po pitanju broj 7. a koji se odnosi na ocjenu rada Općinskog vijeća- vijećnika od 300 ispitanika 53 je vrlo zadovoljna, 159 je zadovoljna neutralnih je 46 a nezadovoljnih i vrlo nezadovoljnih je 35. Sedam ispitanika ne zna odgovor na ovo pitanje.**
* **Po pitanju broj 8. više od dvije trećine anketiranih smatra da se odluke donose u interesu građana. Ali ne treba zanemariti ni onih 24,67% koji se ne slažu sa ovim pitanjem. Potrebno je detaljnije istražiti ovu skupine građana i ustanoviti da li su to mladi, socijalno ugrožene grupe, nezaposleni, ratni i civilni invalidi ili anketirani iz stranaka opozicije.**
* **Večina ispitanika po pitanju broj 9. je odgovorila da se u svrhu poboljšanja i unapređenja rada OV treba obratiti pažnju na segment unapređenja kvaliteta donesenih odluka (34,33%) i Komunikaciju sa građanima (34,67%)**
* **Po pitanju broj 10. a, b,c,d,e anketirani sugerišu da se uspostave ili malo više koriste mehanizmi redovnih sastanaka vijećnika sa građanima u mjesnim zajednicama. Međutim korisne su preporuke i ostalih ispitanika a koje se odnose na prijenos sjednica OV putem TV i lokalnog radija, redovnim sastancima viječnika i građana, te komunikacije predsjednika OV sa građanima i Internet komunikaciju misleći na web stranicu općine Doboj Istok i novouspostavljeni portabl e- Citizen.**